Foto: Atlético de Madrid «Chelsi» hujumchisi Alvaro Morata «Atletiko» klubiga o‘tdi. Ispaniyalik futbolchi 2020 yil yoziga qadar madridliklar tarkibida ijarada o‘ynaydigan bo‘ldi. «Atletiko» futbolchining ijarasi uchun «Chelsi»ga 7,5 million yevro to‘laydi va 40-45 million yevro evaziga uni to‘liq sotib olish huquqiga ega bo‘ldi. Joriy mavsumda Morata «Chelsi» tarkibida 16ta o‘yin o‘tkazib, 5ta gol urgan. Uning «Chelsi» bilan imzolagan shartnomasi 2022 yilgacha amal qiladi.